open-index/open-wikipedia-markdown huggingface dataset:
Caledonia

**Caledonia** ja **Kaledonia** tarkoittavat seuraavia:

*Kaledonia, Skotlannin latinankielisestä nimestä johdettu muoto
*Uusi-Kaledonia, saariryhmä 
*Caledonian Forest, muinaisia metsäalueita Skotlannissa
;Britannian kuninkaallinen laivasto
* HMS Caledonia (1807), 3-tykkinen priki
* HMS Caledonia (1808), Caledonia-luokan 120-tykkinen ensimmäisen luokan linjalaiva
* HMS Caledonia (1862), Prince Consort -luokan ironclad taistelulaiva
* HMS Caledonia (1891), koululaiva
* HMS Caledonia (1936), kadettien koululaiva
*HMS Caledonia (tukikohta, 1943), Obanin laivastotukikohta 1943-1945
*HMS Caledonia (tukikohta, 1946), koulutuskeskus 1946-1985
*HMS Caledonia (tukikohta, 1996), Rosythiin, Fifeen 1996 perustettu tukikohta
Gennadi Nižegorodov

**Gennadi Aleksejevitš Nižegorodov** (s. 6. heinäkuuta 1977) on venäläinen jalkapalloilija, pelipaikaltaan puolustaja. Hän pelaa kotimaansa pääsarjassa Šinnik Jaroslavlin joukkueessa. Aikaisemmin hän on pelannut juniorina Ukrainassa SDJuSŠOR Tšernomoretšissa ja DJuSŠ SKAssa ennen varsinaista läpimurtoaan SKA Odessassa, Astrahanin Dynamossa, Nižni Novgorodin Lokomotivissa, vuosina 2003—2004 Moskovan Lokomotivissa ja vuonna 2005 Tšetšenian tasavallan Terekissä.  Hän on pelannut lukuisia otteluita myös Venäjän maajoukkueessa. Nižegorodov on 181 senttimetriä pitkä ja painaa 77 kilogrammaa.

## Aiheesta muualla
* Nižegorodov Šinnik Jaroslavlin sivuilla 
* http://www.rusteam.permian.ru/players/nizhegorodov.html
Bougival

**Bougival** on Suur-Pariisissa sijaitseva kunta. Vuonna 2018 siellä asui 8&nbsp;795 asukasta. Bougival sijaitsee noin 15,3 kilometrin päässä Pariisin keskustasta. Lähin kaupunki on kuitenkin Versailles, joka sijaitsee noin 10 kilometrin päässä.

Bougival oli yksi impressionismin kehdoista 1800-luvulla. Monet kuuluisat taiteilijat, kuten Pierre-Auguste Renoir, Claude Monet ja Alfred Sisley, asuivat Bougivalissa. Bougivalissa on rautatielinja, joka vie Saint Lazaren rautatieasemalle. Asema sijaitsee La Celle-Saint-Cloudin puolella. Se on yhteinen asema La Celle-Saint-Cloudin ja Bougivalin kanssa.

## Lähteet

## Aiheesta muualla

*Kunnan verkkosivut
Hyvän tahdon kisat

**Hyvän tahdon kisat** () olivat kansainväliset urheilukilpailut, jotka järjestettiin yhteensä kuusi kertaa vuosien 1986 ja 2001 välillä. Kisat loi mediamoguli Ted Turner reaktiona 1980-luvulla olympialaisia ympäröineisiin ongelmiin: Neuvostoliiton vallattua Afganistanin vuonna 1979 Yhdysvallat ja useat muut länsimaat päättivät boikotoida Moskovassa järjestettyjä vuoden 1980 kesäolympialaisia, minkä seurauksena Neuvostoliitto puolestaan boikotoi Los Angelesissa järjestettyjä vuoden 1984 kesäolympialaisia.

Ensimmäisiin, Moskovassa vuonna 1986 järjestettyihin Hyvän tahdon kisoihin osallistui yli 3&nbsp;000 urheilijaa 79 maasta ja ne koostuivat 182 kisatapahtumasta. Uusia maailmanennätyksiä tekivät Serhi Bubka seiväshypyssä, Jackie Joyner-Kersee seitsenottelussa sekä Michael Hübner ja Erika Salumäe miesten ja naisten 200 metrin ratapyöräilyssä. Ennätyksiä rikottiin myös vuoden 1990 kisoissa Seattlessa: Mike Barrowman 200 metrin rintauinnissa ja Nadežda Rjaškina 10 kilometrin kävelyssä.

Vuoden 1994 kisat järjestettiin Pietarissa, Venäjällä. Venäläiset tekivät viisi maailmanennätystä painonnostossa ja kisat olivat ensimmäinen suuri kansainvälinen tapahtuma, jossa rantalentopallo oli edustettuna. Lajista tuli myöhemmin olympialaji vuoden 1996 kesäolympialaisissa Atlantassa. Viimeisiksi Ted Turnerin järjestämiksi kisoiksi jäivät vuoden 1998 kisat New Yorkissa. Niiden kohokohtiin kuuluivat Jackie Joyner-Kerseen neljäs peräkkäinen seitsenotteluvoitto ja Yhdysvaltain joukkueen maailmanennätys 4 × 400 metrin viestijuoksussa.

Ted Turner myi oikeudet kisoihin Time Warnerin Australian-osastolle, joka järjesti viimeiseksi jääneen vuoden 2001 tapahtuman.
__NOTOC__
## Kisat

### Kesäkisat
* 1986 – Moskova, Neuvostoliitto
* 1990 – Seattle, Yhdysvallat
* 1994 – Pietari, Venäjä
* 1998 – New York, Yhdysvallat
* 2001 – Brisbane, Australia

### Talvikisat

* 2000 – Lake Placid, Yhdysvallat

## Aiheesta muualla

* Hyvän tahdon kisojen verkkosivut
Franche-Comté

**Franche-Comté** (arpitaaniksi *Franche-Comtât*) on yksi Ranskan 26 entisestä  hallintoalueesta. Vuoden 2016 alusta alkaen se on ollut osa Burgundi-Franche-Comtén hallintoaluetta.

Siihen kuuluivat Doubs'n, Juran, Haute-Saônen ja Territoire de Belfortin departementit, jotka jakautuivat edelleen 8 arrondissementtiin, 116 kantoniin ja 1786 kuntaan. Alueen pinta-ala oli 16&nbsp;202 km² ja väkiluku 1&nbsp;143&nbsp;000. Asukastiheys oli 71/km². Alueen pääkaupunki oli Besançon.

## Lähteet
Lev Lvovitš Tolstoi

**Lev Lvovitš Tolstoi** (; 1. kesäkuuta (J: 20. toukokuuta) 1869 Jasnaja Poljana, Tulan kuvernementti – 18. lokakuuta 1945 Helsingborg) oli venäläinen kirjailija ja taiteilija, Leo Tolstoin poika. Hän opiskeli lääketiedettä mutta ei suorittanut opintojaan loppuun. Venäjän vallankumouksen jälkeen hän asui Ranskassa, Italiassa ja Ruotsissa, missä jatkoi kirjoittamista ja harjoitti myös kuvanveistoa.

Tolstoin puoliso oli ruotsalainen Dora Westerlund. He saivat kahdeksan lasta.

Lev Lvovitš Tolstoi kuoli 18. lokakuuta 1945 Helsingborgissa.

## Lähteet

## Kirjallisuutta
*
François Ozon

**François Ozon** (s. 15. marraskuuta 1967) on yksi nyky-Ranskan merkittävimmistä ohjaajista ja käsikirjoittajista. Kansainväliseen kuuluisuuteen hän nousi elokuvillaan *[[8 naista]]* (2002) ja *[[Swimming Pool]]* (2003). 

## Filmografia
### Lyhytelokuvat
*1988 : *[[Photo de Famille]]*
*1988 : *[[Les Doigts dans le Ventre]]*
*1990 : *[[Mes Parents un Jour D'été]]*
*1991 : *[[Une goutte de sang]]*
*1991 : *[[Peau contre peau (les risques inutiles)]]*
*1991 : *[[Le Trou madame]]*
*1991 : *[[Deux plus un]]*
*1992 : *[[Thomas reconstitué]]*
*1993 : *[[Victor (elokuva)|Victor]]*
*1994 : *[[Une rose entre nous]]*
*1994 : *[[Action vérité]]*
*1995 : *[[La Petite Mort]]* (Little Death)
*1996 : *[[Une robe d'été]]* (Summer Dress)
*1997 : *[[Scènes de lit]]*
*1997 : *[[Regarde la mer]]* (See the Sea)
*1998 : *[[X2000 (lyhytelokuva)|X2000]]*

### Kokoillan elokuvat

* 1998 : *[[Koko perheen lemmikki]]*
* 1999 : *[[Les Amants criminels]]* (*[[Criminal Lovers]]*)
* 2000 : *[[Gouttes d'eau sur pierres brûlantes]]* (*[[Water Drops On Burning Rocks]]*)
* 2000 : *[[Hiekan peitossa]]*
* 2002 : *[[8 naista]]*
* 2003 : *[[Swimming Pool]]*
* 2004 : *[[Rakkaus – Meno & Paluu]]*
* 2005 : *[[Aika lähteä]]*
* 2010 : *[[Potiche – aivovaimo]]*
* 2012 : *[[Vieras talossa]]*
* 2023 : *Rikos on minun* (*Mon crime*)

## Aiheesta muualla
* 
* 
*François Ozonin viralliset kotisivut 
*Senses of Cinema: Great Directors Critical Database
Kaurialan lukio

**Kaurialan lukio** on Hämeenlinnan Kaurialan kaupunginosassa toimiva lukio. Siellä opiskelee vuonna 2022 noin 600 lukiolaista. Lukiota johtaa rehtori Tuomo Iltanen ja apulaisrehtorina toimii Jussi Mestari. Lukio on matematiikan ja luonnontieteen erikoislukio.

Kaurialan lukion edeltäjä oli vuonna 1924 perustettu **Hämeenlinnan tyttölyseo**.

Vuonna 2005 Kaurialan lukioon avattiin tiedelinja, jolla opiskelee noin 50 matemaattis-luonnontieteellisesti suuntautunutta opiskelijaa, mutta virallisesti tiedelinjaa ei ole rajattu pelkästään luonnontieteisiin. Vuonna 2012 Opetusalan Ammattijärjestö OAJ nimesi Kaurialan lukion Vuoden oppilaitokseksi.

## Historiaa
Koulurakennus on valmistunut vuonna 1928. Sen on suunnitellut arkkitehti Toivo Salervo. Rakennusta on myöhemmin laajennettu vuosina 1935, 1954, 1965 ja 2004–2006. Viimeisimmän koulurakennuksen saneerauksen ja lisäosan suunnitteli arkkitehtitoimisto Arne von Boehm.

Kaurialan lukion kasvatteja ovat muun muassa kuvataiteilija Jukka Korkeila, Ylen toimitusjohtaja Merja Ylä-Anttila, kirjailija Juha-Pekka Koskinen ja matemaatikko Jukka Ranta.

### Koulumuodon muutokset
*1924 perustettiin Hämeenlinnan tyttökoulu, 6-luokkainen keskikoulu
*1933 koulu laajennettiin 9-luokkaiseksi Hämeenlinnan tyttölyseoksi
*1945 koulu muutettiin 8-luokkaiseksi tyttölyseoksi
*1955 koulusta tuli valtion ylläpitämä
*1974 tyttölyseo muutettiin Hämeenlinnan yhteislyseo -nimiseksi yhteislyseoksi
*1976 peruskoulujärjestelmään siirryttäessä lukioluokat muuttuivat kaupungin ylläpitämäksi Kaurialan lukioksi
*1984 Kaurialan lukio sekä Poltinahon lukio ja sen iltalinja yhdistettiin. Poltinahon lukio oli vuonna 1957 perustettu Hämeenlinnan keskikoulusta juurensa juontanut 3-sarjainen lukio. Kaurialan lukiosta tuli viisisarjainen.
*2000 Iltalukiosta muodostui Hämeenlinnan Aikuislukio, joka siirtyi omiin tiloihinsa. Koko koulurakennus jäi Kaurialan lukion käyttöön.
*2013 Hämeenlinnan lukiot siirtyivät hallinnollisesti lukioliikelaitos Tavastian alaisuuteen.

### Koulun rehtorit
*FM Siviä Lehto, johtajatar 1924–1925
*FM Kyllikki Sarlin, johtajatar 1925–, rehtori 1954–1963
*FK Helvi Kurenniemi, rehtori 1963–1968
*FM Sinikka Haapanen, rehtori 1968–1972
*FM Pirkko Mannisto, rehtori 1972–1993
*LitM, YM Anneli Karsio, rehtori 1993–2004
*FM, MBA Arja Aalto-Laaksonen, vs. rehtori 2003–2005, rehtori 2005–2008
*LitM, KTK Tuomo Iltanen 2008–

## Alumnit
Kaurialan lukio on valinnut vuoden alumnin vuodesta 2012 lähtien.

### Vuoden alumnit
*2012 Merja Ylä-Anttila
*2013 Jyrki Louhi
*2013 Liisi Tandefelt
*2015 Viljo Petäjä
*2016 Anneli Pauli
*2017 Petri Vilén
*2018 Liisa Alanen ja Leena-Maija Ruuskanen
*2019 Tommi Alanne
*2020 Kreeta Karvala
*2021 Kari Tikkinen
*2022 Juuso Hietanen
*2023 Maria Lassila-Merisalo

## Lähteet
Willa MAC

**Willa MAC** oli Tampereen Pyynikinrinteellä sijainnut yksityinen taidemuseo, jonka Raija Weckman ja Antti Salovaara perustivat vuonna 2001. Museon ja sen yhteydessä olleen gallerian toiminta jatkui vuoden 2012 loppuun asti. Näyttelyt keskittyivät suomalaiseen nykytaiteeseen. 

Willa MAC toimi Palomäentiellä Tampereen kaupungilta vuokratussa Haapasen huvilassa, jossa oli aikaisemmin Tampereen nykytaiteen museo. Talon kunto osoittautui 2010-luvulla niin huonoksi, ettei sen käyttöä näyttelytilana voitu jatkaa.   

## Lähteet
Ruokala (televisiosarja)

***Ruokala*** oli suomalainen MTV3-kanavalla esitettävä Viestintäyhtiö Ruokala Oy:n tuottama television ruokaohjelma. Ohjelman kokkeina toimivat Sanna Miettunen, Alex Nurmi ja Antti Vahtera. Lisäksi mukana on Viini-lehden asiantuntija Antti Rinta-Huumo. Ohjelma on tunnettu aiemmin myös nimillä **ruokala.com** ja **ruokala.tv**

## Aiheesta muualla
* Ohjelman kotisivut
Deep Shadows and Brilliant Highlights

__NOTOC__
**Deep Shadows and Brilliant Highlights** on HIMin kolmas albumi, joka julkaistiin vuonna 2001. Levyn kansikuva oli vuoteen 2001 mennessä Suomen kalleimmin tuotettu. Ville Valo on myös kertonut Jyrki-TV-ohjelmassa, että "Pretendingin" musiikkivideo maksoi miljoona markkaa. Suomessa levy on myynyt noin 58 000 kappaletta.

Albumin erikoispainos julkaistiin 3. joulukuuta 2001.

## Kappaleet
Kaikki kappaleet säveltänyt ja sanoittanut Ville Valo.

### Standardipainos
#
#
#
#
#
#
#
#
#
#

### Rajoitettu erikoispainos
#
#
#
#
#
#
#
#
#
#
#
#
#

### Limited Christmas Edition
#
#
#
#
#
#
#
#
#
#
#
#

## Arvostelut
* Allmusic: 
* Blabbermouth: 9/10
* Imperiumi: 8/10
* Soundi: 

## Lähteet
Irtyš

**Irtyš** (, kazakiksi Ертіс, tat. İrteş, ) on Obin suurin, 4 248 kilometriä pitkä sivujoki Kiinassa, Kazakstanissa ja Venäjällä.

Irtyšin lähdejoki Kara-Irtyš (Musta Irtyš) saa alkunsa Altailta Kiinan Xinjiangin autonomiselta alueelta. Sieltä joki virtaa Kazakstanin koillisosaan, jossa se kulkee Öskemenin vesivoimalan tekoaltaan kautta. Irtyš jatkaa Venäjän puolelle, jossa se kulkee miljoonakaupunki Omskin kautta ja lopulta laskee Hantien ja mansien autonomisen piirikunnan pääkaupungin Hanty-Mansijskin luoteispuolella Obiin  (1162&nbsp;km Obin suulta yläjuoksulle).

Joki on navigoitavissa alimman 3784 kilometrin osuudelta. Joen vuotuinen keskivirtaama on joen suulla keskimäärin 2830 m3/s.

Irtyšin varrella olevia kaupunkeja ovat 
* Kiinassa: Koktokay (Fuyun) ja Burqin,
* Kazakstanin puolella Öskemen, Semey (Semipalatinsk) ja Pavlodar sekä
* Venäjällä Omsk, Tara, Tobolsk ja Hanty-Mansijsk.

Irtyšin merkittäviä sivujokia ovat Venäjällä (suulta lähtien): Kunda, Tobol, Išim, Tara ja Om.

## Lähteet

## Aiheesta muualla

*R-ArcticNETin hydrologisten mittauspisteiden valikko, Obin vesistö
And Love Said No – The Greatest Hits 1997–2004

**And Love Said No – The Greatest Hits 1997–2004** on HIM-yhtyeen ensimmäinen kokoelmalevy. Se on koottu ja julkaistu vuonna 2004. Albumi sisältää yhtyeen 14 suurinta hittiä sekä kaksi uutta kappaletta, "And Love Said No" sekä "Solitary Man" (cover-versio Neil Diamondin sävellyksestä). Rajoitetussa painoksessa on mukana myös *Live at Semifinal* -DVD.
Suomessa levyä on myyty noin 53&nbsp;000 kappaletta.

Kappaleesta ”And love said no” on tehty myös musiikkivideo.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Imperiumi: 8/10
* Soundi: 

## Lähteet
Aika lähteä

**Aika lähteä** (*Le Temps qui reste*) on François Ozonin vuonna 2005 valmistunut ranskalainen elokuva. Elokuva kertoo Romainista, joka on 31-vuotias homoseksuaali valokuvaaja. Hänelle diagnosoidaan syöpä, jota ei voi parantaa. Hänelle luvataan vain joitakin kuukausia elinaikaa.

## Rooleissa

Lähde: 

## Lähteet

## Aiheesta muualla
*
Zagrosvuoret

**Zagrosvuoret** (*Sagros*,   *Reschte-Kuhha-ye Zāgros*, alkujaan kreikan *zagreus* ’myrskyinen’, *Avestan* ZaG'R' , ’suuri maa’) on poimuvuoristo, joka ulottuu Itä-Turkista Hormuzinsalmen pohjoispuolelle Etelä-Iraniin.

Zagrosvuorilla on maan sisästä noussutta suolaa kupoleina ja jäätiköitä muistuttavina muodostumina. Vuoristo on syntynyt Euraasian ja Arabian laatan törmäyksessä Alppien synnyn aikoihin. Korkein huippu on 4&nbsp;551 metrin korkuinen Zardeh Kuh Isfahanin kaupungin lähellä. 1&nbsp;500 kilometriä pitkä vuoristo koostuu jopa kymmenestä yhteensä 250 kilometrin levyisestä vuorijonosta.

## Lähteet

## Aiheesta muualla
* ''Zagros Mountains'' bei peakbagger.com
Gare Montparnasse

**Gare Montparnasse** on vuonna 1840 avattu yksi SNCF:n (*Société Nationale des Chemins de fer Français*) eli Ranskan valtionrautateiden kuudesta suuresta rautatieasemasta Pariisissa, Ranskan pääkaupungissa. Asemaa käyttävät Länsi- ja Lounais-Ranskaan suuntaavat junat, sekä Toursiin, Bordeaux'hon ja Nantesiin matkaava luotijuna TGV. Samassa rakennuksessa toimii myös metroasema.

## Historia
Gare Montparnassen rautatieasema avattiin vuonna 1840. Uusi asema rakennettiin vuosina 1848–1852. Vuonna 1969 vanha asema purettiin ja uusi moderni asema avattiin ja 210-metrinen Tour Montparnassen pilvenpiirtäjä rakennettiin.

22. lokakuuta vuonna 1895 Granvillesta tullut höyryveturi ajoi raiteen päätepuskimen läpi, jonka jälkeen se jatkoi vielä 30 metriä kunnes osui 60 cm paksuun seinään ja läpäisi sen. Tämän jälkeen veturi putosi 10 metriä alas kadulle, johon se jäi seisomaan pystyyn. Onnettomuudessa kuoli yksi nainen, joka jäi putovan seinämateriaalin alle. Aineelliset vahingot olivat suuria.

## Kuvia

Kuva:Gare montparnasse exterieur.jpg|Aseman julkisivua.
Kuva:Gare Montparnasse TGV interior DSC08897.jpg|TGV-terminaali.
Kuva:Gare montparnasse intérieur.jpg|Aseman laitureita.
Kuva:Train wreck at Montparnasse 1895.jpg|Vuonna 1895 asemalla tapahtui junaonnettomuus.


## Aiheesta muualla
Argumentum ex silentio

**Argumentum ex silentio** eli hiljaisuuteen vetoaminen on argumentti, jossa henkilö esittää väitteen, ja mikäli sitä ei kumota, väite on tosi. Päättely on argumentointivirhe, jossa väitteen todistamisen taakka on virheellisesti siirretty kuulijalle. Kaava menee seuraavasti: 
# Henkilö X esittää väitteen A.
# Kukaan ei vastaa henkilön X argumentaatioon.
# Siis väite A on tosi.

Argumenttia kuvaa sanonta ”Vaikeneminen on myöntymisen merkki".

## Historiatieteessä
Historiatieteessä *argumentum ex silentio* tarkoittaa väitettä, että jotain asiaa ei ole tapahtunut, jos siitä ei ole aikalaislähteitä. Esimerkiksi Patricia Crone katsoo, että Mekka ei ollut pyhiinvaelluskohde eikä kauppateiden risteys 500-luvulla, koska mikään 500-luvun lähde ei mainitse Mekkaa. Samalla perusteella on epäilty Muhammedin historiallisuutta. Historiatieteessä *argumentum ex silentio* on normaalisti käytetty periaate, mutta sisältää virheen mahdollisuuden, sillä etenkin merkitykseltään vähäisistä asioista  jää harvoin aikalaistodisteita.

## Katso myös
* Oikeus vaieta

## Lähteet
Kaskadit

**Kaskadit** eli **Kaskadivuoristo** () on toimivien kerrostulivuorten muodostama, yli 1&nbsp;100 kilometriä pitkä vuorijono Yhdysvaltain länsirannikolla, ulottuen rannikon suuntaisesti Pohjois-Kaliforniasta Oregonin ja Washingtonin osavaltioiden kautta Brittiläiseen Kolumbiaan Kanadassa. Kaskadit ovat osa Pohjois-Amerikan Kordillieerien vuorijonoa.

Kaskadien korkein, yhä toimiva tulivuori on Washingtonin osavaltiossa oleva Mount Rainier (4&nbsp;392&nbsp;m), joskin vuoren viimeisin purkaus tapahtui 1854. Sen sijaan läheinen Mount St. Helens purkautui 18. toukokuuta 1980, jolloin  räjähdyspurkaus madalsi vuoren keilamaista lakea 400 metriä ja aiheutti laajaa tuhoa ympäristössään. Muita Kaskadien vuorijonoon kuuluvia, toimivia tai sammuneita tulivuoria ovat muun muassa:

*Mount Baker
*Glacier Peak
*Mount Adams 
*Mount Hood
*Mount Jefferson
*Three Sisters
*Newberry
*Crater Lake
*Medicine Lake
*Mount Shasta
*Lassen Peak

Vuoriston pohjoispäässä, Kanadan puolella Kaskadien korkein kohta on *Lakeview Mountain* (2628 m). 

## Katso myös
* St. Helensin purkaus vuonna 1980

## Lähteet

## Aiheesta muualla
Ibero-Amerikka

**Ibero-Amerikka** on kulttuuritaustaan perustuva käsite, jolla tarkoitetaan Espanjalle ja Portugalille siirtomaa-ajalla kuulunutta Amerikkaa. Ibero-Amerikka luetaan osaksi lusohispaanista maailmaa. Ibero-Amerikkaan kuuluvat maat ovat vuodesta 1991 järjestäneet konferenssin, johon osallistuvat myös Espanja, Portugali ja Andorra. 

## Ibero-Amerikan ja Latinalaisen Amerikan ero

Läheisesti Ibero-Amerikkaan liittyvä käsite on Latinalainen Amerikka, joka eroaa kuitenkin merkittävästi Ibero-Amerikasta, sillä Latinalaiseen Amerikkaan kuuluu myös useita ranskankielisiä (Haiti, Martinique, Ranskan Guayana, Guadeloupe), hollanninkielisiä (Alankomaiden Antillit, Aruba) ja englanninkielisiä (muun muassa Jamaika ja Belize) alueita. Ibero-Amerikan maat siis kuuluvat osaksi Latinalaiseen Amerikkaan. Joissakin yhteyksissä myös Päiväntasaajan Guinea lasketaan mukaan (se on esimerkiksi Organization of Ibero-American Statesin jäsenmaa), mutta se ei tietenkään kuulu Latinalaiseen Amerikkaan.

## Ibero-Amerikka

**Ibero-Amerikan [[espanjan kieli|espanjankieliset]] maat**
*  Argentiina
*  Bolivia
*  Chile
*  Kolumbia
*  Costa Rica
*  Kuuba
*  Dominikaaninen tasavalta
*  Ecuador
*  El Salvador
*  Espanja
*  Guatemala
*  Honduras
*  Meksiko
*  Nicaragua
*  Panama
*  Paraguay
*  Peru
* **' [[Puerto Rico]] ([[Yhdysvallat]])
*  [[Uruguay]]
*  [[Venezuela]]

**Ibero-Amerikan portugalinkieliset maat**
*  [[Portugali]]
*  [[Brasilia]]

**Ibero-Amerikan katalaaninkieliset maat **

*  [[Andorra]]



== Ibero-Amerikka-kokoukset ==
**Ibero-Amerikka-konferenssi *' ([[espanjan kieli|espanjaksi]]: *Cumbres Iberoamericanas de Jefes de Estado y de Gobierno*, [[portugalin kieli|portugaliksi]]:* Cúpulas Ibero-Americanas de Chefes de Estado e de Governo* tai  *Cimeiras Ibero-Americanas de Chefes de Estado e de Governo*, [[katalaani]]ksi: *Cimeres Iberoamericanes de Caps d'Estat i de Govern'') on joka vuosi pidetty konferenssi, jossa espanjan, portugalin ja katalaanin kieliset maiden valtionpäämiehet kokoontuvat konferenssiin. Ensimmäinen kokous pidettiin vuonna 1991 Guadalajarassa, Meksikossa, johon osallistuivat seuraavat maat: Argentiina, Bolivia, Brasilia, Chile, Kolumbia, Costa Rica, Kuuba,Dominikaaninen tasavalta, Ecuador, El Salvador, Guatemala, Honduras, Meksiko, Nicaragua, Panama, Paraguay, Peru, Portugali, Espanja, Uruguay ja Venezuela. Andorra liittyi vuonna 2004.

## Lähteet
Paul Bettany

**Paul Bettany** (s. 27. toukokuuta 1971 Harlesden, Lontoo) on englantilainen näyttelijä. 

## Elämäkerta
Bettany syntyi teatteriperheeseen Harlesdenin kaupungissa lähellä Lontoota. Hän muutti jo nuorena itsekseen Lontooseen, jossa hän hankki elantonsa muun muassa katusoittajana. Ollessaan 19-vuotias Bettany pääsi sisään Drama Centre -näyttelijäkouluun, jossa hän aloitti määrätietoisen työskentelyn tullakseen näyttelijäksi. Seuraavina vuosina hän esiintyi useissa teattereissa näytellen esimerkiksi Shakespeare-produktioissa.

### Ura
Bettanyn ensimmäinen elokuvarooli oli elokuvassa *Bent*, joka kertoo toisen maailmansodan juutalaisvainoista. Hän jatkoi esiintymistä televisiossa ja elokuvissa. Kansainvälinen läpimurto tapahtui vuonna 2001 *[[Ritarin tarina]]* -elokuvassa, jossa hän esitti keskiaikaista kirjailijaa Geoffrey Chauceria. Tämän jälkeen Bettany on esiintynyt muun muassa elokuvissa *[[Kaunis mieli]]*, *[[Dogville]]*, *[[Master and Commander: Maailman laidalla]]*, *[[Wimbledon (elokuva)|Wimbledon]]* ja *[[Da Vinci -koodi (elokuva)|Da Vinci -koodi]]*. Bettany on voittanut jo monia palkintoja elokuvarooleistaan.

### Yksityiselämä
Bettany kärsi aikoinaan huumeriippuvuudesta, mutta pääsi sittemmin eroon ongelmasta. Hän meni naimisiin näyttelijä Jennifer Connellyn kanssa vuonna 2003, ja heillä on saman vuoden elokuussa syntynyt poika. Parin toinen lapsi, tytär, syntyi toukokuussa 2011. Jennifer-vaimolla on myös toinen poika, joka asuu äitinsä luona. Perhe asuu Brooklynissa New Yorkissa.

## Filmografia

## Aiheesta muualla
Kunnialegioona

**Kunnialegioona** () on Ranskan korkein kunniaritarikunta. Sen tunnuslause on *Honneur et Patrie*, (suom. Kunnia ja Isänmaa). Nauhan tunnusväri on punainen.

Kunnialegioonan perustettiin vuonna 1802 ensimmäisen konsuli Napoleonin käskystä. Hän halusi luoda kunnianosoituksen kenelle tahansa vapautta ja tasa-arvoa kannattavalle syntyperästä riippumatta. 

## Ritarikunnan luokat
Ritarikunta jakaantuu viiteen luokkaan:

*  suurristi
*  suurupseeri
*  komentaja
*  upseeri
*  ritari

Kunnialegioonan varsinaiseksi jäseneksi voivat päästä vain Ranskan kansalaiset, jotka yleensä saavat ensiksi nimityksen ritariksi. Ulkomaalaisille Kunnialegioonan kunniamerkkejä voidaan jakaa erityisenä tunnustuksena myös suoraan ylemmissä luokissa.

Ritarikunnan suurmestari on Ranskan tasavallan presidentti, joka myöntää kaikki ritarikunnan kunniamerkit ministerien ehdotusten perusteella. Myöntämisperusteena on sotilas- tai siviiliansiot Ranskan hyväksi tehdyssä työssä.

## Tunnettuja kunniamerkkejä saaneita
* FIA:n puheenjohtaja Max Mosley (Yhdistynyt kuningaskunta)
* Williamsin tallipäällikkö Frank Williams (Yhdistynyt kuningaskunta)
* Valokuvaaja Lucien Clergue (Ranska)
* Näyttelijä Jacqueline Bisset (Yhdistynyt kuningaskunta)
* Näyttelijä Clint Eastwood (USA)
* Taidemaalari Sonia Delaunay 
* Jalkapallovalmentaja Arsene Wenger (Ranska)
* Pappi Lars Levi Laestadius (Ruotsi, ensimmäinen pohjoismaalainen, jolle kunnianosoitus myönnettiin)

## Katso myös
* Ordre National du Mérite

## Lähteet

## Aiheesta muualla

* Kunnialegioonan kotisivut 
* Ranskan kunnialegiona. Sen kuuluisat naisjäsenet, Hakkapeliitta, 02.12.1930, nro 49, s. 13, Kansalliskirjaston digitaaliset aineistot
Kousséri

**Kousséri** on kaupunkikunta ja Logone-et-Charin departementin hallinnollinen keskus Extrême-Nordin alueella Kamerunissa. Se sijaitsee Chariin laskevan Logonejoen suussa 225 kilometriä alueen pääkaupungista Marouasta pohjoiseen. Kunnassa on 101&nbsp;200 ja kaupunkialueella 88&nbsp;600 asukasta (vuonna 2005, väestönlaskenta).

## Maantiede ja ilmasto
Koussérin kunnan pinta-ala on 160 neliökilometriä. Se rajoittuu pohjoisessa ja idässä Chari- ja Logonejokien kautta Tšadin pääkaupunkiin N’Djamenaan sekä etelässä Logone Birnin ja lännessä Makaryn arrondissementteihin. Alue on pinnanmuodostukseltaan tulville altista tasankoa. Vesistöjä ovat myös Charin sivujoki Serbewel ja sadekauden jälkeen kuivuvat Iboun ja Ngamadjan järvet.

Seutu kuuluu Sahelin vyöhykkeeseen. Vuotuinen sademäärä on 500–600 millimetriä. Lämpötilat vaihtelevat joulu–helmikuun 11 °C:sta maalis–huhtikuun 45 °C:seen. Joulu–maaliskuussa puhaltaa kuiva harmattantuuli. Luonnonvarainen kasvillisuus on savannia.

## Asutus
Kuntaan kuuluvat kaupungin lisäksi Amchedirén, Guebalan ja Njagarén maaseutualueet. Asukkaat ovat baggaroita, kotokoja, musgumeja, masoja, kanureja, mandaroita, fulbeja, hausoja, budumoja, kanembuja, zaghawia, saroja ja monia muita lähialueelta ja kauempaa tulleita etnisiä ryhmiä. Vallitseva uskonto on islam. Lisäksi on kristittyjä ja vähäisessä määrin animisteja.

## Historia
Koussérin perustajina pidetään legendaarista sao-kansaa. Sen aikaisempi nimi oli Mser. François Lamyn johtamat ranskalaiset valtasivat Koussérin vuonna 1900. Sen lähellä käytiin taistelu, jossa Lamy ja Rabih al-Zubayr saivat surmansa. Kousséri kuului sittemmin Saksan ja Ranskan Kameruniin, ja sen nimenä oli vuosina 1933–1970 Fernand Foureaun mukaan Fort-Foureau.

## Liikenne, elinkeinot ja palvelut
Koussériin johtaa maantie N1 Marouasta. Logonejoen yli N’Djamenaan on silta. Joet ylitetään usein myös veneillä.

Asukkaiden pääelinkeinot ovat kaupankäynti, maanviljely, karjanhoito ja kalastus sekä palvelut ja liikenne. Tärkeimmät viljelykasvit ovat maissi, riisi ja durra. Tuotantoeläimiä ovat naudat, lampaat, vuohet, siat ja siipikarja. Kaupunki on sijaintinsa ansiosta tärkeä Kamerunin, Tšadin ja Nigerian rajakaupan välittäjä. Teollisuutta ei ole käytännössä lainkaan. Palveluihin kuuluvat koulut, terveyskeskukset, sairaala, nuoriso- ja naisten keskukset sekä kirjasto.

## Matkailu
Kousséri ei ole matkailukohteena kovin kiinnostava. Kaupungissa on majoituspalveluja ja museo. Sen luoteispuolella sijaitsee Kalamalouén kansallispuisto, jossa on antilooppeja, kirahveja, apinoita, pahkasikoja, virtahepoja ja krokotiileja.

## Lähteet
Mustamiekka

**Mustamiekka** (*Darksword*) on Margaret Weisin ja Tracy Hickmanin yhdessä kirjoittama neliosainen kirjasarja, joka sijoittuu maagiseen paikkaan nimeltä Merilon. Sarjan viimeisen osan *Mustamiekan perintö* Margaret Weis kirjoitti yksin ilman Tracy Hickmania. *Mustamiekan* on kustantanut Kustannus Oy Jalava. 

Mustamiekka-sarjan kirjat ovat:
*1. kirja: *Mustamiekan taonta*, Suom. Satu Hlinovsky, 2001. (*Forging the Darksword*, 1988.)
*2. kirja: *Mustamiekan tuomio*, Suom. Satu Hlinovsky, 2002. (*Doom of the Darksword*, 1988.)
*3. kirja: *Mustamiekan voitto*, Suom. Satu Hlinovsky, 2002. (*Triumph of the Darksword*, 1988.)
*4. kirja: *Mustamiekan perintö*, Suom. Satu Hlinovsky, 2003. (*Legacy of the Darksword*, 1997.)
Alois Eliáš

**Alois Eliáš** (29. syyskuuta 1890 Praha – 19. kesäkuuta 1942 Praha) oli tšekkoslovakialainen kenraali ja poliitikko. Hän toimi Böömin ja Määrin protektoraatin pääministerinä maata miehittäneen Saksan alaisuudessa, mutta teki samalla yhteistyötä paikallisen vastarintaliikkeen ja Tšekkoslovakian Lontoossa olleen pakolaishallituksen kanssa. Saksalaiset pidättivät hänet vuonna 1941 ja hänet teloitettiin seuraavan vuoden puolella.

## Elämäkerta
Eliáš syntyi Prahassa vuonna 1890 ja palveli ensimmäisessä maailmansodassa Tšekkoslovakian legioonassa Venäjällä. Vuonna 1917 hänen onnistui saapua Venäjältä Ranskaan Yhdysvaltojen kautta ja vuonna 1919 hän otti osaa Tšekkoslovakian rajanaapureiden Puolan ja Unkarin kanssa käymiin rajakahakoihin. Vuosina 1921–1923 Eliáš opiskeli Pariisin sotilasakatemiassa ja työskenteli vuodesta 1924 maan pääesikunnassa. Vuosina 1931–1933 hän johti Tšekkoslovakian edustustoa Kansainliiton aseistariisuntakomissiossa Genevessä. Tämän jälkeen hän komensi useita sotilasyksiköitä yleten kenraalimajuriksi vuonna 1936. Hänestä tuli Tšekkoslovakian viestintäministeri vuonna 1938 ja hän toimi virassaan maan saksalaismiehitykseen saakka.

27. huhtikuuta 1939 Eliášta tuli Böömin ja Määrin protektoraatin pääministeri. Astuessaan virkaansa hän lupasi entiselle presidentille Edvard Benešille tekevänsä voitavansa miehitetyn maan hyväksi ja järkeili, että jollei hän olisi ottanut virkaa vastaan, olisi siihen päätynyt joku maan vihollisista. Virkaa hoitaessaan Eliáš uhmasi natsihallintoa useaan otteeseen; hän kieltäytyi esimerkiksi vannomasta uskollisuudenvalaa Adolf Hitlerille ja kieltäytyi myös allekirjoittamasta juutalaisvastaisia lakeja. Hän teki myös yhteistyötä paikallisen vastarintaliikkeen kanssa ja oli yhteyksissä Tšekkoslovakian tuolloin Lontoossa toimineeseen pakolaishallitukseen. Böömin ja Määrin tuolloinen valtakunnanprotektori eli johtava paikallinen saksalainen virkamies Konstantin von Neurath korvattiin lopulta Reinhard Heydrichilla, joka pidätytti Eliáksen 27. syyskuuta 1941. Eliáš tuomittiin kuolemaan yhteistyöstä vastarintaliikkeen kanssa ja hänet teloitettiin Prahassa 19. kesäkuuta 1942.

## Lähteet

## Aiheesta muualla
Vahtivuori

**Vahtivuori** on Kuopion keskustana tunnettuun alueeseen kuuluva kaupunginosa ydinkeskustan  ja Kallaveden välissä. Vahtivuoren etelärajana on Minna Canthin katu, länsirajana Vuorikatu, pohjoisrajana Suokatu ja itänä rajan muodostaa Kallavesi. Vahtivuoren  naapurikaupunginosia ovat Maljalahti pohjoisessa, Väinölänniemi etelässä ja Multimäki lännessä.

Muun muassa Kuopion tuomiokirkko, Kuopion museo, Kuopion taidemuseo, Snellmanin koulu ja Kuopion matkustajasatama sijaitsevat Vahtivuoren kaupunginosassa. Alueella sijaitsee myös esimerkiksi Muikkuravintola Sampo. Kuopion matkustajasataman äärellä järjestetään vuosittain useita tapahtumia, kuten Kuopion viinijuhlat.

Kaupunginosa on muuttunut ihmistoiminnan, muun muassa maanrakennustoiminnan seurauksena huomattavasti runsaan sadan vuoden aikana. Vielä 1900-luvun alussa Kallaveden pinta ulottui lähes Maaherrankadulle asti välillä Suokatu–Lukkarinkatu. Maa-ala on kasvanut siis merkittävästi, ja alueelle on noussut uusia kerrostaloja.

## Lähteet

## Aiheesta muualla

* Keskusta (kuopio.fi)
Kehruu

**Kehruu** tarkoittaa prosessia, jossa tekstiilikuiduista valmistetaan kierteistä ja kerrattua lankaa.

## Historia

Alkuun kuituja kierrettiin langaksi todennäköisesti yksinkertaisesti sormilla hiertämällä, kun havaittiin kierteen vahvistavan kuituja. Myöhemmin kehräämisen apuvälineenä käytettiin värttinää, jossa kepistä ja painosta koostuvan työkalun hyrrämäinen liike auttaa kierteen muodostamisessa lankaan ja jonka ympärille jo valmistunut lanka voidaan kiertää. Rukin keksiminen nopeutti kehruuprosessia entisestään.

James  Hargreavesin vuonna 1767 keksimä kehruukone, Kehruu-Jenny, on teollisen vallankumouksen vertauskuvia, ja se mullisti tekstiiliteollisuuden. Ensimmäiset kehruukoneet toimivat vielä käsikäyttöisesti mutta olivat silti kymmeniä kertoja nopeampia kuin rukki. 1700-luvulla keksittiin myös vesivoimalla toimiva kehruukone.

Nykyisin sähkö on korvannut veden ja höyryn teollisuuden kehruukoneiden voimanlähteenä, mutta käsin kehräämiselläkin on vielä paljon harrastajia.

## Työvaiheet

Langan valmistuksessa on useita vaiheita. Esivalmistelut riippuvat käytettävästä materiaalista: esimerkiksi kehrättäessä villaa käsin villa karstataan, pellava puolestaan muun muassa loukutetaan, lihdataan ja häkilöidään. Tavoitteena on saada kuidut yhdensuuntaisiksi. Kehräämöön materiaali tulee yleensä jo osittain esivalmisteltuna topsinauhana, joka vielä tehtaalla kammataan ja venytetään kierteettömäksi esilangaksi.

Ensin yksittäisille lankasäikeille tehdään kierre värttinällä, rukilla tai kehruukoneella. Sitten kehruukierteiset lankasäikeet kerrataan eli yhdistetään useampisäikeisiksi langoiksi. Kertauskierre tehdään aina päinvastaiseen suuntaan kuin kehräyskierre.

Kehrätty lanka jälkikäsitellään esimerkiksi höyryttämällä ja keritään tai vyyhditään odottamaan jatkojalostusta.

## Katso myös
*Tekokuitujen kehruumenetelmistä artikkelissa Synteettinen kuitu

## Lähteet

## Aiheesta muualla

*Kehrääjän ammatista mol.fi:ssa
David E. Kelley

**David Edward Kelley** (s. 4. huhtikuuta 1956 Waterville, Maine) on yhdysvaltalainen televisio- ja elokuvatuottaja sekä käsikirjoittaja. Kelley muistetaan varsinkin luomistaan televisiosarjoista, kuten *[[L.A. Law]]*, *[[Rooman sheriffi]]*, *[[Ally McBeal]]*, *[[Käytäväpeliä]]*, *[[Oikeus ja kohtuus]]*, *[[Boston Legal]]*, *[[Chicagon lääkärit]]* ja *[[Monday Mornings]]*. Kelley on suorittanut loppututkinnon yhteiskuntatieteissä Princetonin yliopistossa sekä oikeustieteessä Bostonin yliopistossa ja toiminut ennen tuottajan uraansa lakimiehenä. Hän on saanut 23 Emmy-ehdokkuutta ja voittanut niitä yhdeksän.

Kelley on ollut vuodesta 1993 naimisissa näyttelijä Michelle Pfeifferin kanssa. Pariskunnalla on kaksi lasta: yhteinen poika sekä tytär, jonka Pfeiffer adoptoi ennen heidän avioliittoaan.

## Aiheesta muualla
*
Jääkiekon maailmanmestaruuskilpailut 2004

Vuoden **2004 [[jääkiekon maailmanmestaruuskilpailut]]** olivat järjestyksessään 68. mestaruuskilpailut ja ne pelattiin 24. huhtikuuta – 9. toukokuuta 2004 Prahassa ja Ostravassa Tšekissä. Kisat pelattiin kahdessa hallissa, juuri ennen kisoja valmistuneessa Sazka-areenassa Prahassa, jonka yleisökapasiteetti oli 17&nbsp;900 henkeä ja ČEZ Arénalla Ostravassa, jonka yleisökapasiteetti oli 9&nbsp;821 henkeä.

Turnauksen voittaja oli Kanada. Ruotsi sai hopeaa ja Yhdysvallat pronssia. Suomen sijoitus oli kuudes. 

Turnauksessa tehtiin uusi yleisöennätys, sillä paikan päällä kisoja oli seuraamassa 552&nbsp;097 katsojaa. Tätä ennen ennätystä hallussa piti 1997 pidetyt maailmanmestaruuskilpailut, jotka järjestettiin Suomessa.

## Ottelupaikat




## Kaukoidän Kiintiöpaikka

## Joukkueet
Lohkot määräytyivät arvonnan perusteella, ja arvonta suoritettiin 9. toukokuuta 2003 Helsingissä. Onnettarena toimi Timo Jutila.

;A-lohko
* 
* 
* 
* 

;B-lohko
* 
* 
* 
* 

;C-lohko
* 
* 
* 
* 

;D-lohko
* 
* 
* 
* 

## Alkusarja

### A-lohko

### B-lohko

### C-lohko

### D-lohko

## Välisarja

### E-lohko

### F-lohko

### G-lohko (putoamissarja)

 

## Pudotuspelit

### Puolivälierät

### Välierät

### Pronssiottelu

### Loppuottelu

## Lopputulokset

**Pääsarja**

**[[Jääkiekon 1. divisioonan maailmanmestaruuskilpailut 2004|1. divisioona]]**

**[[Jääkiekon 2. divisioonan maailmanmestaruuskilpailut 2004|2. divisioona]]**

**[[Jääkiekon 3. divisioonan maailmanmestaruuskilpailut 2004|3. divisioona]]**

## Palkinnot

### IIHF:n valitsemat turnauksen parhaat pelaajat
***Paras maalivahti:**  Ty Conklin
***Paras puolustaja:**  Dick Tärnström
***Paras hyökkääjä**  Dany Heatley
***Arvokkain pelaaja:**  Dany Heatley

### Median valitsema tähtijoukkue
***Maalivahti:**  Henrik Lundqvist
***Puolustajat:**  Zdeno Chára,  Dick Tärnström
***Hyökkääjät:**  Dany Heatley,  Ville Peltonen,  Jaromír Jágr

## Tilastot

### Turnauksen pistepörssi
*O = Ottelut; M = Maalit; S = Syötöt; P = Pisteet; RM = Rangaistusminuutit; PP = Pelipaikka*

### Maalivahtien torjuntatilastot
Maalivahdit, jotka ovat pelanneet 40% joukkueensa peleistä.
*M = Minuutit; L = Laukaukset; PM = Päästetyt maalit; PMK = Päästettyjen maalien keskiarvo; % = Torjuntaprosentti*

## Katso myös
* Jääkiekon maailmancup 2004
* Jääkiekon 1. divisioonan maailmanmestaruuskilpailut 2004
* Jääkiekon 2. divisioonan maailmanmestaruuskilpailut 2004
* Jääkiekon 3. divisioonan maailmanmestaruuskilpailut 2004

## Lähteet
* Turnaus IIHF:n tulospalvelussa  

## Aiheesta muualla
* Kisojen virallinen sivusto  
* Tulokset ja tilastot IIHF:n virallisilla sivuilla 
* MTV3 Arkisto 
* Hockeyarchives - Championnats du monde 2004
Second Coming (Live at Dynamo 1996)

**Second Coming (Live at Dynamo 1996)** on Venom-yhtyeen albumi, joka julkaistiin vuonna 1996. *The Second Coming* -nimellä on julkaistu myös CD:n ja VHS-live-tallenteen yhteisjulkaisu samana vuonna. Videolta puuttuu CD:llä esiintyvä kappale "Nightmare". 

## Kappaleluettelo
# 
# 
# 
# 
# 
# 
# 
# 
# 
# 
#
Normi (matematiikka)

Matematiikassa **normi** on itseisarvon käsitteen yleistys, "vektorin pituus". Normi on kuvaus, joka asettaa jokaista lineaariavaruuden alkiota vastaamaan reaaliluvun. Tietyssä mielessä normi määrittää vektorin etäisyyden origosta, jota voi intuitiivisesti hahmottaa vektorin pituutena. Esimerkiksi <math>\scriptstyle\mathbb{R}^2</math>-tason vektoreille (x,y) käytetään yleensä Pythagoraan lausetta vastaavaa normia \|(x,y)\|=\scriptstyle\sqrt{x^2+y^2}.

## Määritelmä

Olkoon X lineaariavaruus kerroinkuntana \mathbb{K}. Tällöin kuvaus p : X \rightarrow \mathbb{R} on **normi** (joukossa X), jos se toteuttaa seuraavat ehdot

#p(x) \geq 0 kaikilla x \in X,
#p(x) = 0 jos ja vain jos x = \bar{0} (=nollavektori),
#Kuvaus *p* on *skaalautuva*: p(kx) = |k|p(x) kaikilla x \in X ja k \in \mathbb{K},
#Kuvaus *p* toteuttaa ns. *kolmioepäyhtälön*: p(x+y) \leq p(x) + p(y) kaikilla x,y \in X.

Normia *p* merkitään usein kirjallisuudessa symbolilla || \cdot || ja sen arvoa p(x) = || x ||. Jos lineaariavaruuteen *X* on määrätty normi *p*, niin paria *(X,p)* kutsutaan *normiavaruudeksi*.

**[[Seminormi]]** on kuvaus, joka toteuttaa normin kaikki muut ehdot paitsi ehdon 2.

## Ominaisuuksia
Jokainen normiavaruus on luonnollisella tavalla metrinen avaruus. Nimittäin jos (X,|| \cdot ||) on normiavaruus, niin kuvaus d: X \times X \rightarrow \mathbb{R},  d(x,y) = ||x-y|| on metriikka. Kutsumme tämmöisen ns. normimetriikan virittämää topologiaa *tavalliseksi topologiaksi*.

Metrisenä avaruutena normiavaruuteen voidaan myös määritellä ns. yksikköympyrä. Normiavaruuden (X,|| \cdot ||) *x*-keskinen *yksikköympyrä* on joukko \{ y \in X : || x - y || = 1 \}. Vaihtamalla siis normia avaruudessa *X* saamme aina mahdollisesti erilaisia yksikköympyröitä. Oheisissa kuvissa on joukon \mathbb{R}^2 erilaisten normien määräämiä yksikköympyröitä.

## Esimerkkejä normeista
* Euklidinen normi joukossa \mathbb{R}^n: _2 = \sqrt{x_1^2 + x_2^2 + ... + x_n^2}
* L^p- ja \ell^p-normit:
- Jonoavaruuden \mathbb{R}^\mathbb{N} osajoukon *<math>\ell^p</math>-äärellisten jonojen joukon* ns. \ell^p-normi _p saadaan kaavasta _p = \sqrt[p]{\sum_{i = 1}^\infty { | x_i | }^p}
- Funktioavaruuden L^p ns. L^p-normi _p saadaan kaavasta _p = \sqrt[p]{\int |f|^p}
* Maksiminormit rajoitettujen jonojen avaruudessa \ell^\infty ja oleellisesti rajoitettujen funktioiden avaruudessa L^\infty: _\infty = \max \{ x_i : i \in \mathbb{N} \} ja
_\infty = \mbox{ess sup}|f|

## Lähteet

## Kirjallisuutta
*
Heaven’s Gate

**Heaven’s Gate** voi tarkoittaa ainakin seuraavia:

* Heaven’s Gate, kultti
* *[[Portti ikuisuuteen]]* (*Heaven’s Gate*), elokuva vuodelta 1980
* Heaven’s Gate, heavy metal -yhtye
* *[[Heaven’s Gate (albumi)|Heaven’s Gate]]*, UFO:n albumi.
Normi (filosofia)

**Normi** (< lat. *norma*, 'sääntö, malli') tarkoittaa etiikassa ja muussa filosofiassa palkintojen ja rangaistusten avulla ylläpidettyä sääntöä. Normit kertovat yhteisön ja ryhmän yhteisestä edusta tai tarkoituksenmukaisesta menettelytavasta.

Sanalla "normi" on useita käyttökohteita. Etiikassa normeja voidaan luokitella esimerkiksi moraaliin, oikeuteen tai tapakulttuuriin kuuluviksi. Normit luokitellaan usein eksplisiittisiin ja implisiittisiin. Eksplisiittisiin normeihin kuuluvat yhteisön yhdessä päätetyt tai sovitut normit, joihin kuuluvat esimerkiksi lait, sopimukset tai lukujärjestykset. Toisaalta normeja voi muodostua tiedostamatta ja kirjoittamattomasti, jolloin puhutaan implisiittisistä tai latenteista normeista. Tähän normiluokkaan kuuluvat etenkin tapakulttuurin säännöt. 

Filosofisessa kirjallisuudessa normi on toisinaan määritelty laajemmin. Esimerkiksi logiikassa normilla voidaan tarkoittaa sääntöä, jolla filosofinen ongelma tulee ratkaista.

Sosiaaliset normit ovat yksi keskeinen normien luokka. Niillä tarkoitetaan sanallisia tai sanattomia sääntöjä siitä, miten yksilön tulisi käyttäytyä jossain sosiaalisessa tilanteessa. Ne ilmaisevat vakiintuneita ja hyväksyttyjä käyttäytymisen muotoja yhteisössä. Sosiaalisten normien noudattaminen usein nostaa yksilön statusta yhteisössään, kun taas niiden rikkominen yleisesti heikentää sitä. Tavoitteena on yhdenmukaistaa yhteisön sisäistä käyttäytymistä ja torjua epätoivottuja käyttäytymisen muotoja. Keskeinen tapa omaksua sosiaaliset normit on yhteisössä tapahtuva kasvatus. Sosiaalisille normeille on tyypillistä, että ne seuraavat yhteiskunnallista muutosta, eli ovat pohjimmiltaan sopimuksenvaraisia.

## Lähteet
Black Reign

**Black Reign** on Venom-yhtyeen kokoelma-albumi, joka julkaistiin vuonna 1996.

## Kappalelista

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* 
*
Joe Borg

**Joseph "Joe" Borg** (s. 19. maaliskuuta 1952, Malta) on maltalainen poliitikko ja diplomaatti, joka toimi vuosina 2004–2010 kalastuksesta ja merenkulusta vastaavana komissaarina Euroopan unionin komissiossa.

Ennen uraansa komissaarina Borg toimi Maltan ulkoministerinä vuosina 1999–2004 ja johti neuvotteluja maan liittymisestä Euroopan unioniin. Hän toimi Maltan kansallispuolueen kansanedustajana vuodesta 1995. Borgin poliittinen ura alkoi Maltan ulkoministerin erikoisavustajana EU-asioissa vuosina 1989–1995. Hän toimi Maltan keskuspankin johtokunnan jäsenenä vuosina 1992–1995. Lisäksi hän on hoitanut useita opetustehtäviä Maltan yliopistossa vuodesta 1979.

Borg on naimisissa ja hänellä on kaksi lasta. 

## Lähteet

## Aiheesta muualla
* Joe Borgin viralliset sivut
Kunnallisvaalit 1984

**Kunnallisvaalien 1984** varsinaiset vaalipäivät olivat 21.-22.10.1984 Vaalien äänestysaktiivisuus jäi yli neljä prosenttiyksikköä heikommaksi kuin vuonna 1980.

Vaalit järjestettiin kaikkiaan 445 kunnassa, joista vain 45 jäi tulosten nojalla vasemmistoenemmistöisiksi. Vaalien suhteellisesti suurin voittaja oli Suomen Maaseudun Puolue, joka miltei kaksinkertaisti valtuustopaikkojensa määrän. Keskustan ja Liberaalisen Kansanpuolueen yhteenliittymä sai vaaleissa annetuista äänistä vain noin 20 prosenttia, mutta valtuustopaikoista liki kolmanneksen. Vihreä liike teki näyttävän läpimurron päästessään kymmenien kuntien valtuustoihin runsaalla sadalla paikallaan. Suurin häviäjä oli vuoden 1980 vaalien tavoin Suomen Kansan Demokraattinen Liitto.

Vuoden 1985 alussa ei tapahtunut yhtään kokonaisen kunnan littämistä toiseen kuntaan, mutta kuitenkin muutama osaliitos, esimerkiksi Mikkelin kaupunki sai laajoja maaseutualueita Mikkelin maalaiskunnalta.

## Tulokset

## Lähteet

## Aiheesta muualla
* Doria.fi − Kunnallisvaalit 1984 tilastokeskuksen julkaisu
Sisäministeriön poliisiosasto

**Sisäministeriön poliisiosasto** on Suomen sisäministeriön osasto, jossa Suomen poliisia koskeva lainsäädäntö valmistellaan. Poliisiosasto tulosohjaa Poliisihallitusta.

## Historia
Kansallisen turvallisuuden ohjausyksikkö kuului sisäministeriön poliisiosastoon kesäkuuhun 2019 asti, jolloin se muutettiin itsenäiseksi osastoksi uuden tiedustelulainsäädännön tullessa voimaan. Muutoksen myötä myös Suojelupoliisin tulosohjaus siirtyi poliisiosastolta kansallisen turvallisuuden yksikköön.

## Toiminta
Poliisiosastolla käsitellään poliisihallintoa, yleistä järjestystä ja turvallisuutta, poliisin rikostorjuntaa, lupahallintoa, arpajaishallintoa ja rahapelipolitiikkaa sekä yksityistä turvallisuusalaa koskevat asiat sekä poliisia koskevat kansainväliset asiat. Lisäksi poliisiosasto vastaa ihmiskaupan vastaisen toiminnan yhteensovittamisesta sisäministeriön hallinnonalalla.

## Organisaatio
Poliisiosastoa johtaa osastopäällikkö Tomi Vuori 

## Yksiköt
Poliisiosaston yksiköt ovat:

* Kansainvälisten ja EU-asioiden yksikkö
* Lainsäädäntöyksikkö
* Poliisitoiminnan ohjausyksikkö
* Kansallisen turvallisuuden ohjausyksikkö (kesäkuuhun 2019 asti)

## Lähteet
Maljalahti

**Maljalahti** on kaupunginosa Kuopion keskustana tunnetun alueen pohjoisosassa. Kaupunginosan pohjoisrajana on Savon rata (sillä poikkeuksella että radan pohjoispuolinen Kuopion linja-autoasema kuuluu alueeseen), lännessä Hatsalankatu, etelässä Suokatu ja idässä Kallaveden Maljalahti.  Maljalahden naapurikaupunginosia ovat Puijo ja Linnanpelto pohjoisessa, Itkonniemi idässä, Vahtivuori ja Multimäki etelässä sekä Hatsala lännessä.

Muun muassa Kuopion rautatieasema, Kuopion vankila ja Hapelähteenpuisto sijaitsevat Maljalahden kaupunginosassa. Puistossa oli ennen talvisin luistelurata. Tällä hetkellä vankilaa laajennetaan puiston vieressä. Tämän jälkeen puiston ilme tullaan muuttamaan täysin ja puistoon rakennetaan muun muassa erilaisia urheilu- ja leikkipaikkoja.

Maljalahden rannan lähettyville, juuri ruutukaava-alueen ulkopuolelle, on aloitettu uuden asuinalueen rakentaminen. Uusia taloja rakennetaan Savon radan viereen ja alueelle, jossa oli ennen veneiden talvisäilytysalue.

## Lähteet

## Aiheesta muualla

* Keskusta (kuopio.fi)
Dani California

**Dani California** on Red Hot Chili Peppersin *[[Stadium Arcadium]]* -albumin kappale. Se julkaistiin albumin ensimmäisenä singlenä 2. toukokuuta 2006.

Singlen b-puolet ovat "Lately", "Million Miles of Water" ja "Whatever We Want".

## Merkitys
Yhtyeen laulaja Anthony Kiedis kertoi, että hän halusi jatkaa jo kappaleissa Californication ja By the Way seikkailleen Dani Californian tarinaa. Hän on etelästä tuleva kuparinkaivajan tytär. Tyyppi, joka elää katastrofeille ja toimii lain tuolla puolen. Kunnes tämän kappaleen myötä tulee noutaja.

Hahmo Dani California sai alkunsa vuoden 1999 albumin Californication nimikkoraidalla, jossa lauletaan raskaana olevasta teinistä. Kiedis jatkoi tätä tarinaa kappaleella "By the Way" vuonna 2002, jossa hän mainitsee tämän nimeltä, ja viimein Stadium Arcadiumin kappale *Dani California* päättää hahmon tarinan. Dani on Kiediksen mukaan monien asioiden ja ihmisten yhteensulautuma. Hän ei siis ole oikeastaan yksi henkilö vaan jokaisen hänen kohtaamansa tytön kollektiivi.

## Kappaleen musiikkivideo
Yhtye halusi alun perin musiikkivideon ohjaajaksi Mark Romanekin, mutta kun hän ei ollut saatavissa, yhtye pyysi Tony Kayea ohjaamaan musiikkivideon. Kaye kertoi kappaleen sanan "hippie", saanen hänen mielikuvituksena valloilleen. Kaye kävi tapaamassa Rick Rubinia, jolle hän esitti ideansa, joka oli kuvata videolla eri aikakausia 1950-1990-lukujen välillä. Kun Rubinin lisäksi myös koko yhtye piti ideasta, alettiin videota tehdä. Aluksi yhtye päätti, mitä yhtyeitä se esittäisi videolla. Yhtyeen laulaja Anthony Kiediksen mukaan yhtye valitsi videolle ne yhtyeet, joita se halusi kunnioittaa. Lopputuloksena oli rock-musiikin evoluutio. Videossa käydään läpi rock-musiikin aikakausia rockabillystä itse Red Hot Chili Peppersiin. Musiikkivideon hahmoista on kiistelty, mutta yhtye itse ei ole antanut suoraa kommenttia niistä. Vaikka hahmoista ei ole tehty listaa, videossa voi nähdä monia tähtiä rock-musiikin alalta, esimerkiksi Elvis, The Beatles, Iggy Pop, David Bowie, Sex Pistols, The Misfits ja Nirvana. Musiikkivideon ohjasi Tony Kaye.

## Julkaisu
Yhtye voitti kappaleella *Dani California* Grammy palkinnon vuonna 2007, parhaasta rock-kappaleesta ja parhaasta rock-esityksestä ryhmältä. Kappale myi singlenä tuplaplatinaa Yhdysvalloissa, sekä kultaa Australiassa ja Ruotsissa

## Singlen kappaleet
CD single 1
#"Dani California" – 4:42
#"Million Miles of Water" – 4:06

CD single 2
#"Dani California" – 4:40
#"Whatever We Want" – 4:48
#"Lately" – 2:56

7" single
#"Dani California" – 4:40
#"Whatever We Want" – 4:48

## Listasijoitukset

## Lähteet
Sascha Paeth

**Sascha Paeth** on pääasiassa heavy metalin parissa työskennellyt saksalainen äänilevytuottaja ja kitaristi. Hän on työskennellyt muun muassa Rhapsody of Firen, Kamelotin, Angran, After Foreverin, Epican ja Luca Turillin kanssa. Kitaraa hän on soittanut saksalaisessa Heaven’s Gate -yhtyeessä. Paethilla on Wolfsburgissa Gate Studios -niminen studio. Paethin alkuperäinen haave oli tulla muusikoksi. Tuottajantöihin hän ajautui tuurattuaan Heaven’s Gaten tuottajaa muutaman päivän ajan ja siirryttyään sitä kautta vähitellen tuottajapuolelle. Paeth ei tullut Heaven’s Gateen metallipiireistä vaan oli nuorempana soitellut muunlaista musiikkia, rockia, bluesia, funkia ja jazzia. Hän oli jopa lähellä lähteä opiskelemaan jazzkitaraa. Tuottajanroolistaan huolimatta hän usein myös soittaa jotain instrumenttiä tuottamillaan levyillä (kitaraa, bassoa, mandoliinia) tai toimii taustalaulajana. 

## Aiheesta muualla
* Metal-Rules.com, Paethin haastattelu
Hatsala

**Hatsala** on Kuopion 5. kaupunginosa, joka sijaitsee Kuopion keskustan länsipuolella. Alueen itärajana on Puistokatu, etelärajana Minna Canthin katu ja pohjoisessa moottoritie. Länsiraja kulkee ensin Sairaalakatua ja Niiralankatua pitkin. Suokadun risteyksestä raja kulkee ensin pohjoiseen, kääntyy sitten länteen ja kulkee Savon radan kautta moottoritielle. Raja jättää Mustinlammen Niiralan puolelle sekä uimahallin ja Kuopio-hallin Hatsalan puolelle.

Hatsalassa sijaitsevat muun muassa valtuustovirastotalo, Kuopion oikeus- ja poliisitalo, Kuopion jäähalli, Kuntolaakson uimahalli, Suomen ortodoksinen kirkkomuseo,  Kuopio-halli, Hatsalan klassillinen koulu, Kuopion klassillinen lukio, Kuopion kasarmialue (valtakunnallisesti merkittävä RKY-kohde), entisen kasarmialueen päävartiossa toimiva Kuopion sotaveteraanimuseo, Sotkussa toimiva Tanssiteatteri Minimi ja suuremmassa, tiilisessä kasarmirakennuksessa nykyisin toimiva kansalaisopisto.

## Lähteet

## Aiheesta muualla